طالب جامعي بكلية تجارة ومحتار اتخصص (ادارة ولا محاسبة )واثناء وبعد الدراسة بطلب علم شرعي.انهي اتخصص امشي فيه وانا بطلب علم شرعي،بحيث اني اقدر اوفق بين الطرفين.مع العلم اني مش عاوز غير المرتب من التخصص بتاعي فقط.انصحني Ahmed
الموضوع معتمد على عدة متغيرات ، شغل المحاسبة أكثر روتينية ، وفيه تعامل مع أرقام وشغل قوائم ، واتقانه بشكل محترف له طريق مختلف.  شغل الإدارة ، أكثر مرونة وانفتاحًا ، وأكثر تعقيدًا بالتأكيد ، ويعتمد كثيرًا على الإنسان مش على الأرقام والقوائم ، وكذلك تخصصاته الأساسية أوسع كثيرًا (تسويق - موارد بشرية - مالية - سلاسل توريد - إلخ) الاتنين مش هتعرف تاخد منهم مرتب كويس لو استعنت فقط بالكلية ، لازم عدة شروط أساسية :  -التقدير يكون كويس يعني تذاكر في الكلية أو تحضر ع الأقل -المهارات الأساسية تكون جيدة عندك ، مهارات الكمبيوتر وما يسمى Soft Skills  -تنوع خبراتك في التعامل مع هواياتك ، يعني من المفيد بشكل خارق أنك تتعمل مهارة تقنية معتمدة على الكمبيوتر، بتفرق جدًا ، تتعلم لغة تالتة غير العربي والإنجليزي ، بيكون مفيد جدًا ، هكذا ، الحاجات دي بتفرق معاك مستقبلًا  الكورسات  -الكورسات التخصصية ، ومش لازم تروح تدفع فلوس فيها ، خدها عبر الإنترنت ، بس تذاكرها كويس بحيث تقدر تشتغل بيها ، مش مجرد تعدي الكورس وخلاص ، يعني هو أنت مش دافع فيه فلوس ، فخده بحقه بقا عشان تقدر تثبت أنك أحسن من اللي واخده بفلوس.  -العمل قبل التخرج المرتبط بالتخصص (ودا عامل إضافي مرجح ومهم) وبيخليك تبني بورتفوليو حلو جدًا يفيدك بعدين لما تروح شركات كراجل فريش ، وتقول لهم : معايا خبرة متواضعة في عمل كذا وكذا ، هيحترموك جدًا.  وطلب العلم الشرعي مش هيعطل كل دا. بالنسبة لكل تخصص ، لو بتحب الأرقام أكتر وماعندكش مشكلة تخش تقعد تحفظ قوائم مالية وقيود وكلام من دا ، ممكن تدخل محاسبة وتشتغل في كورسات comm. excel و quick book و MOS دول متاحين تاخدهم وأنت طالب.  وكذلك الإنجليزي ، وباقي المهارات. وشروحات المحاسبة متوفرة على الإنترنت ، وطبعًا شروحات الإدارة أكتر بكتييييييير ، ودا مش تعصب أعمى ، بس دا تخصص المستقبل يعني :D بالنسبة للإدارة ، هتحتاج مذاكرة من برة الكلية أكتر شوية ، وكذلك الميزة بتاعت تنوع الكورسات وكثرتها هتتحول هنا لعبء عليك في المذاكرة وكده ، ولكن كذلك هتكسب كثيرًا بأنك تكون فاهم في الحاجات دي ، وكذلك هذه الأرضية العامة من التخصصات هتؤهلك بشكل أكبر للعمل داخل حتت مختلفة من الشركة.  هنا بقى الموضوع مختلف في كورسات في كل حاجة على الإنترنت ، من الإبرة للصاروخ في المجالات الإدارية ، وأغلبها بيكون من جامعات محترمة في الخارج ولها اسم.  تقدر تذاكر دا كويس وتنطلق فيه ومعندكش مشكلة في التعامل مع نوعية غلسة شوية من العلوم وفيها تنوع أكبر وكثير من التأسيس النظري؟  خلاص ، انطلق طبعًا ، إدارة أحسن من محاسبة بكتيير جدًا.  عندك مسألة الأرقام أسهل والتعامل مع قوائم وحسابات وكده وتسجيل عمليات وهكذا أشياء ، والروتينية بالنسبة لك شيء محبب ، بينما الأشياء الأخرى مش محببة فمحاسبة أحسن .. دا اللي أقدر أقولهولك ، وأتمنى يكون مفيد.